Inpudent is he that for his pride hath no shame of his synnes. Swellynge of herte is whan a man rejoyseth hym of harm that he hath doon. Insolent is he that despiseth in his juggement alle othere folk, as to regard of his value, and of his konnyng , and of his spekyng, and of his beryng. Inpacient is he that wol nat been ytaught ne undernome of his vice, and by strif werreieth troughe wityngly, and deffendeth his folye. Contumax is he that thurgh his indignacioun is agayns everich auctoritee or power of hem that been his sovereyns.
Irreverence is whan men do nat honour there as hem oghte to doon, and waiten to be reverenced.
Pertinacie is whan man deffendeth his folie, and truseth to muchel to his owene wit . But natheles that oon of thise speces of pride is signe of that oother, right as the gaye leefsel atte taverne is signe of the wyn that is in the celer. And forther over, if so be that they wolde yeven swich pownsoned and dagged clothyng to the povre folk, it is nat convenient to were for hire estaat , ne suffisant to beete hire necessitee, to kepe hem fro the distemperance of the firmament. And mooreover, the wrecched swollen membres that they shewe thurgh disgisynge, in departynge of hire hoses in whit and reed , semeth that half hir shameful privee membres weren flayne. And if so be that they departen hire hoses in othere colours, as is whit and blak , or whit and blew, or blak and reed, and so forth, thanne semeth it, as by variaunce of colour, that half the partie of hire privee membres were corrupt by the fir of Seint Antony, or by cancre, or by oother swich meschaunce .